Държавен вестник, бр. 98, 2008 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  98
15. “Обследване за енергийна ефективност”
е процес, основан на систематичен метод за
определяне и остойностяване на енергийните
потоци и разходи в сгради и/или промишлени
системи, определящ обхвата на технико-иконо-
мическите параметри на мерките за повишава-
не на енергийната ефективност.
16. “Повишаване на енергийната ефектив-
ност” е резултат от изпълнението на мярка или
дейност, който води до намаляване на съотно-
шението между вложеното количество енергия
и изходното количество произведена стока, ус-
луга или енергия без влошаване на качеството
или други характеристики.
17. “Програми за повишаване на енергийна-
та ефективност” са дейности и мерки, насочени
към групите крайни потребители на енергия,
които водят до проверимо, измеримо или оце-
нимо повишаване на енергийната ефективност.
18. “Промишлени системи” е съвкупност от
производствени сгради, съоръжения, технологии
и спомагателни стопанства, включени в произ-
водството на стоки и предоставянето на услуги.
19. “Сграда” е конструкция със стени и пок-
рив, в която се използва енергия за регулиране
на вътрешната температура.
20. “Сертификат за енергийни характерис-
тики на сграда” е официално признат документ,
който включва енергийната характеристика на
сграда, изчислена според методологията, посо-
чена в наредбата по чл. 15, ал. 3.
21. “Специфично потребление на енергия” е
общото количество енергия, отнесено към из-
ходното количество произведена стока или ус-
луга за период една година.
22. “Термопомпа” е уред или съоръжение, което
при ниски температури извлича топлина от въз-
дух, вода или земя и я подава към сградата.
23. “Търговец с енергия” е физическо или
юридическо лице—краен снабдител, обществен
доставчик, търговец с издадена лицензия за
дейността “търговия с електрическа енергия”,
топлопреносно предприятие, производител и/
или търговец на течни горива от нефтен произ-
ход, които продават енергия на крайните пот-
ребители повече от еквивалента на 75 GWh
годишно или чийто персонал за съответната
година наброява повече от 10 души, или чийто
общ годишен оборот и/или годишен баланс за
предходната година надвишава 4 млн. лв.
24. “Финансови инструменти за повишаване
на енергийната ефективност” са всички финан-
сови инструменти като: фондове, субсидии, да-
нъчни облекчения, заеми, финансиране от тре-
ти стани, договори за енергоспестяване, дого-
вори за енергоспестяване с гарантиран резул-
тат, външно възлагане или други подобни дого-
вори, които се предлагат на пазара от държав-
ни или частни организации с цел частично или
пълно покриване на първоначалната стойност
на проекта за изпълнение на мерки за повиша-
ване на енергийната ефективност.
§ 2. Разпоредбите на Закона за общинския
дълг не се прилагат по отношение на задълже-
нията на общините, възникнали вследствие на
финансиране на дейности и мерки за повишава-
не на енергийната ефективност от Фонд “Енер-
гийна ефективност” и/или вследствие на изпъл-
нението на договори с гарантиран резултат.
§ 3. Този закон въвежда изискванията на
Директива 2002/91/ЕО на Европейския парла-
мент и на Съвета от 16 декември 2002 г. относно
енергийните характеристики на сградите и на
Директива 2006/32/ЕО на Европейския парла-
мент и на Съвета от 5 април 2006 г. относно
ефективността при крайното потребление на
енергия и осъществяване на енергийни услуги и
за отмяна на Директива 93/76/ЕИО на Съвета.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 4. Този закон отменя Закона за енергийна-
та ефективност (обн., ДВ, бр. 18 от 2004 г.; изм.,
бр. 74 от 2006 г., бр. 55 от 2007 г.).
§ 5. (1) Собствениците на сгради, подлежа-
щи на задължително сертифициране по реда на
отменения Закон за енергийната ефективност,
които до влизането в сила на този закон разпо-
лагат с доклади за извършено обследване, са
длъжни да изпълнят предписаните от обслед-
ването мерки за повишаване на енергийната
ефективност в тригодишен срок от влизането в
сила на този закон.
(2) Собствениците на промишлени системи,
подлежащи на задължително обследване по реда
на отменения Закон за енергийната ефектив-
ност, които до влизането в сила на този закон
разполагат с доклади за извършено обследва-
не, са длъжни да започнат изпълнение на пред-
писаните от обследването мерки за повишава-
не на енергийната ефективност в двегодишен
срок от влизането в сила на този закон.
§ 6. (1) Изпълнителният директор на Агенци-
ята по енергийна ефективност съвместно с из-
пълнителния директор на Агенцията по общест-
вени поръчки издава правила за определяне на
задължителни критерии за оценка, свързани с
минимизиране на разходите за срока на експло-
атация на подлежащи на доставка чрез общест-
вени поръчки оборудване и превозни средства.
(2) Правилата по ал. 1 се издават в 6-месе-
чен срок от влизането в сила на закона.
§ 7. В срок до 5 години от влизането в сила на
този закон се приема закон за въвеждане на
пазарен механизъм за повишаване на енергий-
ната ефективност чрез изпълнението на енер-
гоефективни дейности и мерки.
§ 8. Сертификатите за енергийна ефективност,
издадени по реда на отменения Закон за енер-
гийната ефективност, запазват своята валидност.
§ 9. (1) Вторият и третият план за действие
по енергийната ефективност, разработени в
изпълнение на чл. 8, се приемат съответно до
30 май 2011 г. и до 30 май 2014 г.
(2) Плановете за действие по ал. 1 се актуали-
зират по реда на тяхното приемане—съответно
до 30 ноември 2011 г. и до 30 ноември 2014 г.
(3) Отношението на размера на националните
енергийни спестявания спрямо приетата индика-
тивна цел започва да се отчита от 1 януари 2008 г.